KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2010. december 15-i ülésére)

TÁRGY: A 2010. ÉVI KÖLTSÉGVETÉS MÓDOSÍTÁSA

Az államháztartás működési rendjéről szóló 292/2009. (XII.19.) Korm. rendelet 68. §. (1) bekezdése alapján, tekintettel a Város 2010. évi költségvetési rendeletének 13. §-ára, a Képviselő-testület rendeletének módosításával az önkormányzat, valamint költségvetési szervei költségvetését megváltoztathatja. 
A költségvetési rendelet jelenlegi módosítását több bevételi és kiadási előirányzat beépítése indokolja.
A Magyar Államkincstár megküldte a szeptemberi és októberi normatív, kötött felhasználású támogatások jóváhagyott összegeit, ezek átvezetése megtörtént. 

A prémiumévek programban résztvevő foglalkoztatásával kapcsolatos kiadások fedezetéhez is negyedévente benyújtottuk igényünket, 673 eFt támogatásra váltunk jogosulttá.
A júliusi normatíva lemondáskor az iparűzési adóerő-képesség javulása miatt a jövedelemkülönbség mérséklése jogcímen kapott támogatás összege 6.026 eFt-tal; a művészetoktatás tanulói létszámának csökkenése miatt a normatív állami támogatás 206 eFt-tal csökkent, a helyi adókhoz kapcsolódó pótlék, bírság bevétel kompenzálja a kiesést.
A vis maior káresemény kiadásaihoz a vis maior tartalékból 1.146 eFt támogatást kaptunk, korábban csak az önerő beépítése történt meg, kiadási és bevételi előirányzataink is nőttek.
„A működésképtelen helyi önkormányzatok egyéb támogatása” jogcímen a Belügyminisztérium 10.000 eFt vissza nem térítendő támogatást biztosított, amelyet a működési forráshiány mérséklésére kell fordítanunk.
A Képviselő-testület a 102/2010. (XI.26.) határozatával a Kiskőrösi Budai Nagy Antal utcában járda kiépítése megnevezésű beruházásra jóváhagyott támogatás fel nem használt részéről, 3.179 eFt-ról lemondott, amely csökkenti felhalmozási kiadásainkat, mivel a beruházás teljes kiadása már korábban beépítésre került. Az elnyert támogatás 8.822 eFt, amely felhalmozási bevételeinket növeli.
A „Pályázati önerő” keretből átcsoportosítottunk az alábbi fejlesztési feladatokra:

- a Petőfi Sándor Általános Iskola kazánház rekonstrukciójára 1.031 eFt-ot,

- Róna utcai telkek gáz közmű kiépítésére 198 eFt-ot,

- Bajtárs utca útépítési engedélyezési tervéhez 125 eFt-ot, kiviteli tervéhez 1.056 eFt-ot,

- szoborposztamensre 113 eFt-ot,
- Polgármesteri Hivatal udvari parkolók csapadékvíz-elvezető hálózat engedélyezési tervéhez 144 eFt-ot,

- Uzsoki utca útépítési engedélyezési tervéhez 125 eFt-ot.
A 2009. évben a Polgármesteri Hivatalon belüli folyamatok felülvizsgálata és korszerűsítése érdekében lefolytatott átvilágításhoz - ÁROP-1.A.2./A-2008. utófinanszírozású pályázat megelőlegezett kiadásaihoz 6.290 eFt támogatás szeptemberben érkezett meg, a bevétel beépítése megtörtént.
Szükségessé vált a díszvilágítás dologi kiadásainak 1.000 eFt-tal történő emelése a decemberi felszerelési munkálatok kiadásai fedezetére.

A KTKT Tanácsa a 32/2009. (V.19.) határozatában döntött a DARFT/CÉDE/2009. pályázati kiírásra kistérségi gyepmesteri telep kialakítása pályázat benyújtásáról. Kiskőrös Városának önrészét 513 eFt-ot már a költségvetési rendelet tartalmazza. A pályázat utófinanszírozású, ezért 2.549 eFt felhalmozási célú kölcsönt szükséges a KTKT részére biztosítanunk, bevétel és kiadás előirányzatosítása is megtörtént.
A Cigány és a Német Kisebbségi Önkormányzat novemberi ülése keretén belül módosította költségvetését, kezdeményezték az előirányzatok befogadását a Város 2010. évi költségvetésébe.

A Város 2010. évi költségvetési rendeletének 11. §-ban átruházott hatáskörében a Polgármester támogatta:
- a KTKT Petőfi Sándor Gimnázium mosdó karbantartását 377 eFt-tal;
- Kiskőrösi Helyőrség Nyugállományúak Klubjának emlékhely-kialakítását 50 eFt-tal;

- a Power Team Sportegyesület erőfesztiválon történő részvételét 100 eFt-tal;
- a FLASH Tánc Sportegyesület terembérlet kiadásait 50 eFt-tal;
- a Cigány Kisebbségi Önkormányzat csatkai országos roma búcsún való részvételét 150 eFt-tal.

A módosítások következtében az általános tartalék nem változott, a 2010. évi működési hiány csökkent 16.290 eFt-tal.
A fentiek alapján javasolom, hogy a Képviselő-testület Kiskőrös Város 2010. évi költségvetési rendeletének módosítását a rendelet-tervezetben foglaltak szerint fogadja el.

Kiskőrös, 2010. december 1.                                    


Domonyi László s.k.

                                                                                                              polgármester
KISKŐRÖS VÁROS ÖNKORMÁNYZATA

KÉPVISELŐ-TESTÜLETÉNEK

………../2010.(      ) önkormányzati rendelete

a Város 2010. évi költségvetéséről szóló

1/2010. (II.11.) önk. rendelet módosításáról

(Tervezet)

Kiskőrös Város Képviselő-testülete az 1992. évi XXXVIII. tv. 65.§-ban foglalt felhatalmazása alapján a következő rendeletet alkotja:

1.§

Az 1/2010. (II.11.) önk. rendelet (a továbbiakban: Kr.) 3. §. (1) bekezdése helyébe a következő rendelkezés lép:


„(1) A Képviselő-testület Kiskőrös Város 2010. évi költségvetésének


kiadási főösszegét


3.388.828.000 forintban


bevételi főösszegét


2.261.392.000 forintban

működési hiányát


  210.336.000 forintban

hitelfelvételét



     6.678.000 forintban

2009. évi pénzmaradványát

   42.851.000 forintban

előző években képzett 



tartalék maradványát


867.571.000 forintban

állapítja meg.”

2. §

A Kr. 6. §. (2) bek. helyébe a következő rendelkezés lép:


„(2) A céltartalékok összege 26.434.000 forint a 7. sz. mellékletben meghatározott célonkénti bontásban.”

3. §.

A Kr. 1., 2., 2/A., 2/C., 3., 4., 5., 6., 7. sz. melléklet helyébe, rendelet 1., 2., 2/A., 2/B., 3., 4., 5., 6., 7. sz. melléklete lép.

4. §.

A Kr. 14.§. a következő (7) bekezdéssel egészül ki:


„(7) Az önállóan működő közhatalmi költségvetési szerv költségvetésében jutalmazásra (személyi ösztönzésre, teljesítményösztönzésre) megtervezhető előirányzat az eredeti rendszeres személyi juttatások előirányzatának legfeljebb 7%-a.”

5. §.

Ez a rendelet a kihirdetése napján lép hatályba, és a hatályba lépését követő napon hatályát veszti.

